

**Еуразиялық экономикалық комиссияның 2016 – 2017 жылдарға арналған ғылыми-зерттеу жұмыстарының жоспарына өзгерістер енгізу туралы**

Еуразиялық экономикалық комиссия Алқасының 2016 жылғы 5 шілдедегі № 94 өкімі.

      Еуразиялық экономикалық комиссия туралы ереженің (2014 жылғы 29 мамырдағы Еуразиялық экономикалық одақ туралы шартқа №1 қосымша) 43-тармағының 13-тармақшасына, Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне №1 қосымшаның 130-тармағына және Еуразиялық экономикалық комиссия Алқасы Төрағасының 2012 жылғы 27 шілдедегі № 231 бұйрығымен бекітілген Ғылыми зерттеулермен байланысты Еуразиялық экономикалық комиссияның қызметін ұйымдастыру тәртібінің 11-тармағына сәйкес:

      1. Қосымшаға сәйкес Еуразиялық экономикалық комиссия Алқасының 2016 жылғы 7 маусымдағы №77 өкімімен бекітілген Еуразиялық экономикалық комиссияның 2016 - 2017 жылдарға арналған ғылыми-зерттеу жұмыстарының жоспарына өзгерістер енгізілсін.

      2. Осы Өкім Еуразиялық экономикалық одақтың ақпараттық-телекоммуникациялық "Интернет" желісіндегі ресми сайтында жарияланған күнінен бастап күшіне енеді.

|  |
| --- |
| *Еуразиялық экономикалық комиссия*  *Алқасының Төрағасы Т. Саркисян* |

|  |  |
| --- | --- |
|  | Еуразиялық экономикалық комиссия Алқасының 2016 жылғы 5 шілдедегі  № 94 өкіміне ҚОСЫМША |

**Еуразиялық экономикалық комиссияның 2016 – 2017 жылдарға арналған ғылыми-зерттеу жұмыстарының жоспарына енгізілетін**  
**ӨЗГЕРІСТЕР**

      1. ІІ-бөлімде:

      а) "Статистика департаменті" кіші бөлімінен кейін мынадай мазмұндағы кіші бөліммен толықтырылсын:

      "Өнеркәсіп саясаты департаменті

|  |  |
| --- | --- |
| 1. "Еуразиялық экономикалық одаққа мүше мемлекеттердің өнеркәсіптегі өзара іс-қимылынан болған синергетикалық әсерді анықтау мақсатында талдау" ҒЗЖ | 2016-2017 жылдары |
| 2. "Өнеркәсіп кооперациясы мен субконтрактациясын қалыптастыру және қаржыландыру тәртібін қамтитын оның желісін құру тұжырымдамасын әзірлеу" ҒЗЖ | 2016 жылы |
| 3. "Технологиялар трансферінің Еуразиялық желісін қалыптастыру және қаржыландыру тәртібін қамтитын оның желісін құру тұжырымдамасын әзірлеу" ҒЗЖ | 2016-2017 жылдары |
| 4. "Еуразиялық экономикалық одақтың (ЕАЭО) өнеркәсіп кешендері мен жалпы нарығын талдаудың негізінде ЕАЭО-ға мүше мемлекеттердің өнеркәсіптік ынтымақтастығын дамытудың есебінен импортты алмастыру міндетін шешу" ҒЗЖ | 2016-2017 жылдары |
| 5. "Еуразиялық экономикалық одақтың (ЕАЭО) жүйе құрайтын өнеркәсіптік кәсіпорындарын талдаудың негізінде ЕАЭО-ның жалпы нарығында және үшінші елдердің нарығына өнеркәсіптік тауарларды ілгерілету жолында кәсіпорындардың кооперациялық ынтымақтастығын дамыту үшін кедергілерді жою жөнінде ұсыныстар әзірлеу" ҒЗЖ | 2016-2017 жылдары |
| Өнеркәсіптік саясат департаменті бойынша барлығы (5 ҒЗЖ) |  |
| Агроөнеркәсіптік саясат департаменті |  |
| 1. "Еуразиялық экономикалық одаққа одаққа мүше мемлекеттердің келісілген агроөнеркәсіптік саясатын, соның ішінде мемлекетаралық кооперация мен импортты алмастыру саласындағы келешегі бар бағыттары мен механизмдерін әзірлеу" ҒЗЖ | 2016-2017 жылдары |
| 2. "Еуразиялық экономикалық одаққа мүше мемлекеттердегі агро азық-түлік нарығын мемлекеттік реттеудің және агроөнеркәсіптік кешенді қолдау шараларының тиімділігін олардың тиімділігін арттыру жөнінде ұсыныстар дайындау мақсатында бағалаудың әдістемесін әзірлеу" ҒЗЖ | 2016 жылы |
| 3. "Еуразиялық экономикалық одаққа мүше мемлекеттерде өндірілетін ауыл шаруашылығы өнімдерінің және тамақ өнеркәсібі өнімдерінің баға мониторингін және бәсекеге қабілеттілігін талдаудың әдістемесін әзірлеу" ҒЗЖ | 2016 жылы |
| 4. "Әлемдік агро азық-түлік нарығы конъюнктурасының Еуразиялық экономикалық одаққа мүше мемлекеттердің агроөнеркәсіптік кешеніне ықпалын бағалау" ҒЗЖ | 2016-2017 жылдары |
| Агроөнеркәсіптік саясат департаменті бойынша барлығы (4 ҒЗЖ) |  |

      б) "Ішкі нарықты қорғау департаменті" кіші бөлімінде:

      3-тармақ алып тасталсын;

      "Ішкі нарықты қорғау департаменті бойынша барлығы (3 ҒЗЖ)" деген сөздер "Ішкі нарықты қорғау департаменті бойынша барлығы (2 ҒЗЖ)" деген сөздермен ауыстырылсын;

      в) "Кеден заңнамасы және құқық қолдану практикасы департаменті" кіші бөліміндегі "Орындау мерзімі" деген графадағы "2016 жылы" деген сөздер "2016-2017 жылдары" деген сөздермен ауыстырылсын;

      2. "Жаңадан басталған жұмыстар бойынша барлығы (28 ҒЗЖ)" позициясы мынадай редакцияда жазылсын: "Жаңадан басталған жұмыстар бойынша барлығы (36 ҒЗЖ)".

      3. "Еуразиялық экономикалық комиссия бойынша БАРЛЫҒЫ (39 ҒЗЖ)" позициясы мынадай редакцияда жазылсын:

      "Еуразиялық экономикалық комиссия бойынша БАРЛЫҒЫ (47 ҒЗЖ)".

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК